בס"ד, תמוז תשע"ח  **דף מקורות לעיון ולהעמקה, הרב אודי שורץ**

זבחים דף פ"ח, קידוש כלי שרת

1. **זבחים, דף פ"ח:** "אמר שמואל: כלי שרת אין מקדשין אלא שלימין, אין מקדשין אלא מלאין, אין מקדשין אלא מתוכן ... א"ר אסי א"ר יוחנן: לא שנו אלא שאין דעתו להוסיף, אבל דעתו להוסיף - ראשון ראשון קודש".
2. **רש"י שם:** "אבל אם חסר השיעור אין הכלי מקדשן, שאינו ראוי לכלי כך שמעתי במנחות".
3. **מנחות, דף ק':** "המנחות והנסכים שנטמאו, עד שלא קדשו בכלי - יש להם פדיון, משקידשו בכלי - אין להם פדיון".
4. **רש"י שם:** "המנחות והנסכים עד שלא קדשו בכלי - לא קדשו קדושת הגוף אלא קדושת דמים שצריך לפדותן והדמים קדושים".
5. **מעילה, דף ט':** "המנחות מועלין בהן משהוקדשו; קדשו בכלי - הוכשרו ליפסל בטבול יום, ובמחוסר כפורים, ובלינה".
6. **הדף היומיומי, זבחים דף פ"ח:** "המשנה במסכת מעילה קובעת שקידוש הכלי הינו שלב משמעותי בדרכה של המנחה. אלא, שנראה שקידוש הכלי ממלא במשנה זו תפקיד שונה. מן המשנה במנחות עולה, כי הקידוש בכלי מחיל קדושת הגוף. האם קדושת הגוף היא תנאי לפסול? הפסולים הנזכרים במשנה, ובעיקר פסול לינה, אינם קשורים כלל ועיקר לקדושת הגוף. גם דבר מה הקדוש בקדושת הגוף, ייפסל בלינה אך ורק לאחר שיתחיל את תהליך הקרבתו. פסול לינה במהותו נוגע לתהליך של הקרבה שבעיצומו חלה הפסקה של לילה שלם. מורנו הרב ליכטנשטיין שליט"א עמד על הפער בין שתי המשניות, ואכן קבע כי הקידוש בכלי נושא שני תפקידים: התפקיד האחד הוא החלת קדושת הגוף (וזאת בעיקר במנחות; בזבחים חלה קדושת הגוף כבר בעת הפרשת הקורבן), והתפקיד השני הוא הכנסה למסלול ההקרבה".
7. **שבועות, דף י"א:** "תניא: נתנה במכתשת - נפסלת בטבול יום! ... אלא מאי? קדושת הגוף היא, אלא מעתה תיפסל בלינה, אלמה תנן: הקומץ, והלבונה, והקטורת, ומנחת כהנים, ומנחת כהן משוח, ומנחת נסכים - מועלים בהן משהוקדשו, קדשו בכלי - הוכשרו ליפסל בטבול יום ובמחוסר כפורים ובלינה; קדשו בכלי אין, לא קדשו בכלי לא! אמר ליה: לינה קאמרת? שאני קטורת, הואיל וצורתה בכל השנה כולה".
8. **תוספות שם:** "לכן נראה לפרש שאני קטורת הואיל וצורתה כל השנה כולה שעיקר מצותה בכך לעשותה כולה בתחלת השנה ולאחר קידוש כף אפשר דמיפסלא מדאורייתא כשאר קרבנות".
9. **סוטה, דף י"ד:** "ורמינהו: סדר מנחות כיצד? אדם מביא מנחה מתוך ביתו בקלתות של כסף ושל זהב, ונותנה לתוך כלי שרת ומקדשה בכלי שרת ... וקומץ ממקום שנתרבה שמנה, ונותנו לתוך כלי שרת ומקדשו בכלי שרת ... למה לי? הא קדשה חדא זימנא! מידי דהוה אדם, דם אף על גב דקדישתיה סכין בצואר בהמה, הדר מקדיש ליה בכלי שרת, הכא נמי לא שנא".
10. **חידושי ר' חיים הלוי, פסולי המוקדשין י"ח י"ב:** "דשפיר הויא קדושת הגוף ע"י כלי שרת הראשון, ורק דכיון דכל זמן שלא נתקדשה בכלי שרת השני עם הקומץ, הרי עדיין אינה ראויה ליקרב ... וכדמשני הגמ' הכא במאי עסקינן כגון שקדשו בכלי, ר"ל בכלי שרת השני, וא"כ שוב מתקדשא להקרבה".
11. **דף על הדף, זבחים דף פ"ח: "**הנה מפורסמת קושייתו של הב"י (או"ח סי' תר"ע) מדוע היו בנ"י בזמן החשמונאים צריכים לנס לח' ימים, הרי כיון דבשמן שבפך הי' כדי להדליק לילה א', א"כ בלילה הראשונה לא הי' נס, ותירץ שחלקו שמן שבפך לח' חלקים ובכל לילה נתנו במנורה חלק א' וע"כ הי' נס בכל לילה יעו"ש. והקשו המפרשים דאיך אפשר לומר שחלקו לח' חלקים הא א"כ לא הי' כלל קיום מצוה בשום זמן ... וכתב הגה"ק ר' מנחם זעמבא זצ"ל הי"ד דלכאורה הי' נראה דלק"מ דהא רש"י זבחים (פח א) כתב הטעם דאם חסר השיעור אין הכלי מקדשם שאינו ראוי יעו"ש, ומוכח דאם הי' ראוי למזבח, אף בפחות מהשיעור שפיר הכלי מקדש אף שאינו מלא דאין נ"מ במליאת הכלי רק בראויות השעור הצריך לדבר, אלא דא"א דכל דחסר השיעור הרי גם לגבי מזבח פסול וממילא אינו ראוי לכלי ואינו מקדש. ולפי"ז הלא הא בהא תליא, דלפי דעת הב"י דאם מדליק מקצת הלילה ג"כ הוי קיום מצוה במנורה, וכ"כ המזרחי, דכל זמן הוי מצוה בפני עצמה, א"כ ממילא כל משהו הוי שיעור הראוי למה שצריך אליו דהא יש בו קיום מצוה, ושוב הכלי מקדשת אף שאינו מלא".